open-index/open-wikipedia-markdown huggingface dataset:
שנות ה-30 של המאה ה-15

**שנות ה-30 של המאה ה-15** היו העשור הרביעי של המאה ה-15, החלו ב-1 בינואר 1430 והסתיימו ב-31 בדצמבר 1459.

## אירועים בולטים בעולם

### מלחמה ופוליטיקה
#### מלחמות
*1431 - מתקפות תאילנדיות ממוטטות את האימפריה הקמרית, ובמקומה מוקמת ממלכת קמבודיה.
*25 ביוני 1436 - סיום מלחמת ההוסיטים

#### סכסוכים לאומיים ואזוריים
#### אירועים פוליטיים משמעותיים
* 23 במאי 1430 – ז'אן ד'ארק נשבית על ידי הבורגונדים
* 10 בנובמבר 1430 – "החופש הפריזי" - ראשי השבטים במזרח פריזיה חוברים נגד פורו אוקנה ומשחררים עצמם זמנית מן המערכת הפאודלית
* 3 בינואר 1431 – ז'אן ד'ארק מוסגרת לידי הבישוף פייר קוצ'ון
* 21 בפברואר 1431 – תחילת משפטה של ז'אן ד'ארק
* 24 במאי 1431 – בית דין דן את ז'אן ד'ארק למוות
* 1434 - קוזימו דה מדיצ'י הופך לשליט הלא-רשמי של פירנצה, כשמוענק לו התואר גראן מאסטרו
* 1434 - ולדיסלב מורנה מוכתר להיות מלך פולין
* 1434 - זרע יעקב מוכתר להיות קיסר אתיופיה
* 21 בספטמבר 1435 - הסכם בין שארל השביעי, מלך צרפת לבין פיליפ השלישי דוכס בורגונדיה מסיים את השותפות בין האנגלים לבין הבורגונדים במלחמת מאה השנים
* 1438 - פאצ'אקוטי עלה לשלטון.
* 1438 - פאצ'אקוטי מייסד את אימפריית האינקה.
* 24 בינואר 1438 - מועצת בזל מחליטה להדיח את האפיפיור אאוגניוס הרביעי
* 18 במרץ 1438 - אלברכט השני, מלך גרמניה, מבית הבסבורג, הוכתר מלך גרמניה

#### קולוניאליזם ואימפריאליזם
## כלכלה

## התנקשויות, חיסולים, וניסיונות התנקשות

[190px|ממוזער|[ז'אן ד'ארק מועלית על המוקד ברואן שבצרפת]]
[180px|ממוזער|[ג'יימס הראשון, מלך סקוטלנד]]
* 30 במאי 1431 – **[[ז'אן ד'ארק]]** בת ה-19 מועלית על המוקד ברואן שבצרפת
* 21 בפברואר 1437 – **[[ג'יימס הראשון, מלך סקוטלנד]]** נרצח במנזר בלקפריירז שבפרת' בידי קבוצת אצילים, שבראשם עמד סר רוברט גראהם.

## אסונות

## מדע וטכנולוגיה

### חקר העולם
## תרבות פופולרית

* 1434 - יאן ואן אייק מצייר את הציור נישואי הזוג ארנולפיני

### אדריכלות
* 1439 - בניית קתדרלת שטרסבורג. זה היה הבניין הגבוה בעולם עד למאה ה-19.

### אופנה
באצולה באירופה הלבוש האופנתי לנשים מתאפיין בלבוש קיצוני ואקסטרווגנדי. כובעים וכיסויי ראש זכו לתשומת לב רבה יותר, ועיצובים שונים של כיסויי ראש שולבו בתכשיטים, בחומרים יקרים ובסגנונות עיצוב מתוחכמים.

גברים אצילים לבשו בדרך כלל חולצה, ז'קט דאבלט  וסוג של צמודונים בשם הוס . גברים מכל המעמדות לבשו בגדים תחתונים בסגנון טייטס ועל אזור החזה, שהוחזקו בעזרת חגורה.

עלייתו ההדרגתית של מעמד הביניים באירופה של תקופת הרנסאנס גרמה למעבר של חלק מאופנות האצולה גם לבני מעמד זה.

## אישים בולטים

### מנהיגי עולם בולטים
## קישורים חיצוניים

## הערות שוליים

*
קטגוריה:המאה ה-15
שנות ה-40 של המאה ה-15

**שנות ה-40 של המאה ה-15** היו העשור החמישי של המאה ה-15, החלו ב-1 בינואר 1440 והסתיימו ב-31 בדצמבר 1449.

## אירועים בולטים בעולם

### מלחמה ופוליטיקה
#### מלחמות
[190px|ממוזער|קרב וארנה, ציור מאת [יאן מטייקו]]
* 28 במאי 1444 – במהלך מלחמת ציריך הישנה ולאחר מצור של חודש על העיר, מתרחש טבח גרייפנזה
* 29 ביוני 1444 – קרב טורביול בין העות'מאנים לבין כוחותיו המורדים של סקנדרבג
* 26 באוגוסט 1444 – הקרב ב"סט. יאקוב על פירס" בשווייץ. שארל השביעי שולח כוחות צרפתיים בראשות בנו, לואי לתמוך בקיסר פרידריך השלישי במלחמתו בציריך. אף על פי שלהלכה הושמדו, הסבו הכוחות השווייצרים אבדות לצרפתים אשר גרמו לנסיגתם
* 10 בנובמבר 1444 – קרב ורנה: מסע הצלב של המלך ולדיסלב מורנה מוכנע על ידי כוחותיו של הסולטאן מורט השני וולדיסלב נהרג. לאחר מותו של ולדיסלב, יורש את מקומו לסלו, ילד בן ארבע
* (אוגוסט) הסולטאן העות'מאני מורט השני פורש זמנית מכסו לטובת בנו מחמד השני, לאחר אבדות קשות בקרב
* 12 באוגוסט – 18 בספטמבר 1444 – מצור על רודוס המסתיים בכישלונם של כוחות סולטאן מצרים בניסיונם לכבוש את רודוס מידיהם של מסדר אבירי רודוס
* 1444 – קונסטנטינוס האחד עשר, הדספוט של מוראה פולש לדוכסות אתונה ומשעבד אותה
* 17 באוקטובר 1448 – קרב קוסובו – הונגרים מובסים על ידי הטורקים. חצי הבלקנים עוברים לשליטת הטורקים

#### סכסוכים לאומיים ואזוריים
#### אירועים פוליטיים משמעותיים
* 1443 – האלפבית הקוריאני (Hangul) (한글) נכנס לשימוש על ידי מלך קוריאה סג'ונג הגדול.
* 2 במרץ 1444 – סקנדרבג הופך לראש התנועה הלאומית לשחרור אלבניה מן האימפריה העות'מאנית
* 7 באפריל 1444 – הסכם שלום בין הרפובליקה של ג'נובה ואלפונסו החמישי, מלך אראגון
* 16 באפריל 1444 – הסכם הפסקת אש נחתם בעיר טור שבצרפת ומביא לחמש שנות שקט בין אנגליה לצרפת
* 18 באפריל 1444 – בולה אפיפיורית להקמת אוניברסיטה בקטניה (סיציליה)
* 8 באוגוסט 1444 – סוחרי עבדים פורטוגזים מביאים לראשונה עבדים מאפריקה לאירופה ומקימים שוק עבדים בלאגוש שבפורטוגל
* 15 באוגוסט 1444 – "שלום סגד", הסכם שלום בין העות'מאנים לבין ממלכת הונגריה
* 1444 – יהודי הולנד מגורשים מן המדינה
* 6 במרץ 1447 – ניקולאוס החמישי מונה לאפיפיור ה-208 לאחר מות אאוגניוס הרביעי
* 20 ביוני 1448 – קארל השמיני עולה לשלטון בשוודיה

#### קולוניאליזם ואימפריאליזם
## כלכלה

* 1440 – מכללת איטון נוסדה על ידי הנרי השישי.
* 15 ביוני 1444 – קוזימו דה מדיצ'י מקים את הספרייה הלורנציאנית בפירנצה

## התנקשויות, חיסולים, וניסיונות התנקשות

## אסונות

## מדע וטכנולוגיה

* 1444 – הלוחות האיגוביים מתגלים בגוביו, איטליה
### חקר העולם
* 1444 – חוקרי ארצות פורטוגזים מגיעים לפתח נהרות הסנגל והגמביה; דיניש דיאש מגלה את קאפ-ור

## תרבות פופולרית

### אופנה
באצולה באירופה הלבוש האופנתי לנשים מתאפיין בשמלות ארוכות, בדרך כלל עם שרוולים, שנלבשו מעל חצאית או תחתון, ושכבה נוספת שהפרידה בין השמלות לעור.

בקרב גברים בעלי מעמד המשיכה האופנה מהעשורים הקודמים שהתמקדה בעיקר בחולצה, ז'קט דאבלט  וסוג של צמודונים בשם הוס , מעל לבגדים תחתונים ארוכים.

עשור זה הוא בסוף תקופת הפופולריות של אדרות איטלקיות , שבעשור זה עוצבו בדרך כלל עם שרוולים ארוכים ורחבים הנצמדים לפרק כף היד.

## אישים בולטים

### מנהיגי עולם בולטים
## קישורים חיצוניים

## הערות שוליים

*
קטגוריה:המאה ה-15
מולי אבישר

**שמואל (מולי) אבישר** (נולד ב-13 במאי 1947) הוא כדורסלן עבר ישראלי בגובה 1.99 מטרים, ששיחק בעמדת פאוור פורוורד והסנטר במספר קבוצות ובנבחרת ישראל.

## ביוגרפיה
אבישר נולד בארצות הברית, נחשב לריבאונדר מצטיין וקלע טוב מחצי מרחק.

בנערותו שיחק בקבוצת הכדורסל של הפועל חיפה, ונחשב ככוכב בנבחרת העתודה.

בעונת 1963/1964, בגיל 17 בלבד, ערך את הופעת הבכורה בקבוצה הבוגרת של הפועל חיפה, במדיה שיחק במשך 6 עונות וקלע בהן 2,006 נקודות. בעונות 1967/1968 ו-1968/1969 נבחר לחמישיית העונה.

בסיום עונת הכדורסל 1969/1970 עבר למכללת לונג איילנד בארצות הברית, והיה לאחד מהכדורסלנים הישראלים הראשונים שעשו זאת.

בעונת 1971/1972 חזר לישראל וחתם בקבוצת מכבי תל אביב, במדיה שיחק 4 עונות וקלע 1,151 נקודות. בשנים אלו היה שותף ל-4 אליפויות ו-3 גביעי מדינה.

בעונת 1975/1976 עבר להפועל תל אביב, במדיה שיחק 3 עונות וקלע 496 נקודות.

בעונת 1977/1978 עבר לבית"ר תל אביב, למשך שלוש עונות נוספות, אשר קלע בהן 787 נקודות.

בסיום עונת 1979/1980 פרש מכדורסל.

השתתף ב-84 משחקים, בהם קלע בסה"כ 870 נקודות, בממוצע של 10.4 למשחק.

כן השתתף בשלוש אליפויות אירופה. היה חלק מהנבחרת ישראל שזכתה במדליית הזהב בטורניר הכדורסל שנערך במשחקי אסיה שנערכו בטהראן שבאיראן בשנת 1974, תחת המאמן אברהם חמו.

במהלך שנות ה-70 הקים עם שותף את חברת הברוקרים נשואה, ובשנת 1995 מכר את מניותיו. כיום מכהן כדירקטור במספר חברות, ועוסק בגולף.

## סטטיסטיקות

## קישורים חיצוניים

* פרופיל השחקן, אתר המנהלת

## הערות שוליים

קטגוריה:כדורסלנים ישראלים
קטגוריה:כדורסלני נבחרת ישראל
קטגוריה:כדורסלני מכבי תל אביב
קטגוריה:כדורסלני הפועל תל אביב
קטגוריה:כדורסלני הפועל חיפה
קטגוריה:חיפה: כדורסלנים
קטגוריה:ישראלים שנולדו ב-1947
ארמיית המשמר השביעית

**ארמיית המשמר השביעית** (ברוסית: **гвардейская армия я-7**) הייתה ארמייה של הצבא האדום שלחמה במלחמת העולם השנייה.

## היסטוריה
ארמיית המשמר השביעית הוקמה ב-1 במאי 1943 תוך שינוי שמה של הארמייה ה-64. ביולי 1943 ארמייה הוצבה בחזית וורונז' והחלה את השתתפותה בקרב קורסק. לאחר קרבות מגננה היא החלה במתקפת נגד ושחררה את הערים בלגורוד וחרקיב. בסוף ספטמבר 1943 היא הגיעה לגדות הדנייפר ועברה לגדה הימנית.

במהלך 1944 הארמייה שחררה את החלקים המערביים של אוקראינה הסובייטית ובמרץ 1944 יחידותיה חצו את נהר הבוג הדרומי. בנובמבר 194 היא עברה את נהר טיסה והמשיכה במתקפה לכיוון בודפשט תוך כיבוש סולנוק ואבון. בדצמבר 1944 היא כבר הייתה על גדות דנובה תוך יצירת מגע עם יחידות של החזית האוקראינית השלישית וכיתור יחידות וורמאכט במרחב בודפשט.

באביב 1945 יחידות הארמייה המשמר השביעית המשיכו במתקפה לכיוון ברטיסלבה וברנו. בתחילת מאי היחידות סיימו את המלחמה בפראג.

ביולי 1945 הארמייה הועברה להונגריה והמטה שלה היה ממוקם בוספרם. באביב 1946 יחידות הארמייה הועברו לארמניה הסובייטית והמטה הועבר לירוואן. לאחר פירוק ברית המועצות יחידות ארמיית המשמר השביעית היו בסיס להקמת הכוחות המזוינים של ארמניה. תחת פיקוד של רוסיה נותרה רק אוגדה 127 ומוצבת גם היום בשטח ארמניה בשם "בסיס 102".

מיכאיל שומילוב היה מפקד הארמייה במהלך כול המלחמה ועד לפברואר 1946.

## קישורים חיצוניים

* ארמיית המשמר השביעית באתר samsv 

7
7
ארמייה 7
ישראל אדלר (חזן)

**ישראל (שרוליק) אדלר** (נולד בתל אביב; ל' באב ה'תשל"ז, 14 באוגוסט 1977) הוא זמר, חזן, גראמער ומשורר ביידיש.

## ביוגרפיה

ישראל אדלר נולד בתל אביב כבן זקוניו של החזן חיים אדלר ששימש באותן שנים כחזן בית הכנסת הגדול תל אביב, ולשושנה לבית הלפגוט (דודתו של החזן יצחק מאיר הלפגוט). אדלר למד בתלמוד תורה של חסידות בעלזא בעיר. את הקריירה המוזיקלית שלו החל כבר אז, מופיע לצד אביו בקונצרטים באירועים, ובתפילות שבת והחג. האב והבן אדלר הופיעו יחד במעמד סיום לימוד הרמב"ם היומי וכן בהכתרתו של הרב ישראל מאיר לאו כרב העיר.

בשנת 1989 עבר עם משפחתו לטורונטו שבקנדה שם התמנה אביו לחזן בית הכנסת 'בית אברהם יוסף' בשכונת ת'ורנהיל. גם בטורונטו הופיע לצד אביו בקונצרטים ובמעמדי התפילות.

בתקופת הבחרות, נטל פסק זמן מהשירה. חזר לארץ ולמד בישיבות גור: ישיבת 'אמרי אמת' בבני ברק ובישיבת אור שמחה שבחיפה.

לאחר נישואיו עם אשתו לבית וינגוט, עבר להתגורר בירושלים. אדלר מכהן כחזן בימים נוראים וחגים.

אדלר חורז תכנים מורכבים כמעט ללא הכנה. הופיע כגראמער במעמדי מצווה טאנץ בחתונות חסידיות. הוזמן לחרוז ולשיר בחתונות של רבנים ואדמו"רים כמו גור, בעלזא, צאנז, תולדות אהרן, תולדות אברהם יצחק, קרלין ועוד. בשנת 2016 הופיע בשמחת שבע ברכות לבתו של אריה דרעי שבה השתתף גם ראש הממשלה בנימין נתניהו. מיד אחרי נאומו של נתניהו חזר אדלר על תוכנו בחריזה.

בשנת 2016 הוציא אדלר את אלבום הבכורה שלו "אורות" ובו להיטים ממיטב היוצרים החרדים וגם יצירות גראמען ביידיש אותם כתב אדלר. כמה משיריו כמו "תינוקות של בית רבן" "אורות" והשיר "ותיק" אותו הוא מבצע בדואט משותף עם אביו חיים, הפכו לשלאגרים במגזר. כך גם פורסם סיפורו של השיר האידישאי "מיין קינד", אותו כתב אדלר בעקבות מפגש אקראי עם יהודי שהתרחק מיהדותו וחזר בתשובה ימים ספורים לפני פטירתו הפתאומית.

אדלר מופיע על גבי במות באירועים גדולים של המגזר החרדי: אירועי סיום הש"ס, מעמדים ציבוריים אחרים ושמחות בחצרות אדמורי"ם. ב־2017 הוציא סינגל: "צמאה נפשי", יצירה חסידית מרגשת לחנו של האדמו"ר מתולדות אהרן, שבאופן חד פעמי איפשר להוציא את השיר ולפרסמו.

ב-2018 הוציא סינגל של דואט עם המלחין והיוצר החרדי פינקי ובר "מאך שוויון לעכטיג". שחלקו חרוזים ביידיש אותם כתב אדלר, הסינגל היה שיר הנושא באלבום "לעכטיג" שחולק בעשרות אלפי עותקים במהדורת חג של המודיע באנגלית בפסח תשע"ח.

## דיסקוגרפיה
### אלבומים
* **[[אורות (אלבום של ישראל אדלר)|אורות]]**, 2016

### השתתפות באלבומים
* לחיים טיש - ימים נוראים 2

### סינגלים

## לקריאה נוספת
* **[[חיים אדלר (חזן)|חיים אדלר]] : החזן הראשי** - אוטוביוגרפיה, עורך ראשי: נתן פלדמן, ירושלים: הוצאת צוף, 2022. פרק על הבן 'ה"קול נשאר במשפחה"', עמודים 412–417.

## קישורים חיצוניים
* ישראל אדלר באתר - JDN
* אדלר שר את להיטו "תינוקות של בית רבן" יחד עם 15,000 ילדים ותזמורת מורחבת בהיכל הפיס ארנה. (YouTube)
* [אדלר בדואט ענק עם המלחין [יוסי גרין] ביצירתו: י"ג מידות]. (YouTube)

## הערות שוליים

קטגוריה:זמרים חסידיים ישראלים
קטגוריה:זמרים השרים בעברית
קטגוריה:חזנים ישראלים
קטגוריה:זמרים השרים ביידיש
קטגוריה:חסידי גור
קטגוריה:זמרים חסידיים
קטגוריה:ישראלים שנולדו ב-1977
אנג'ליק בויר

**אנג'ליק בויר** (בספרדית: **Angelique Monique-Paulette Boyer Rousseau**; נולדה ב-4 ביולי 1988) היא שחקנית ודוגמנית מקסיקנית. מוכרת בעיקר בזכות תפקידיה בטלנובלות "Rebelde", "תהום של תשוקה" (אנ'), "החיים שגנבו ממני" (אנ'), "אנה כפול שלוש" (אנ'), "לאהוב עד מוות" (אנ') ו-"אימפריית השקרים" (אנ').  

## ביוגרפיה
בויר נולדה בשם **אנג'ליק מוניק-פאולט בויר רוסואו** בקומונת סן-קלוד שבמחוז ז'ורה בצרפת בתם של אם צרפתייה, סילבי רוסו ושל אב מקסיקני, פטריק בויר. כשהייתה בת שנתיים, עברה משפחתה להתגורר במקסיקו.  

בגיל צעיר מאוד הייתה חברה בהרכב המוזיקלי "צנוניות קטנות וירוקות". כאשר הייתה בת שמונה נרשמה לבית הספר למשחק "המרכז לחינוך באומנויות" וסיימה אותו בגיל 12. 

בזמן שהחלו הצילומים ל-"Rebelde", הקימה בויר ועוד שני כוכבים מהטלנובלה, סלינה (אסטפניה ווילאריל) וחוסה לוחאן (זוראידה גומז), את הלהקה "C3Q'S". לאחר Rebelde השתתפה בויר באודישן לתוכנית "לרקוד בשביל חתונת חלומיי" (Dancing for my Dream Wedding).

## קריירה
התחילה את הקריירה שלה בגיל 16 עם דמויות משניות בטלנובלות כמו: "Rebelde", "Muchachitas como tú" ו-"Alma de hierro". 

בשנת 2009 התארחה בסדרת המתח "Mujeres asesinas" של רשת הטלוויזיה טלוויסה. תפקידים אלו סימנו את השינוי שבויר עברה במשך קריירת המשחק. לאחר מכן קיבלה בויר תפקידים בתור הדמות הראשית והאנטגוניסטית בטלנובלה "טרסה", לצד סבסטיאן רולי, בן זוגה כיום ופרננדה קסטילו. 

בשנת 2012 כיכבה בויר בטלנובלה "תהום של תשוקה", יחד עם דוד ספדה. בשנת 2013 לוהקה לצוות השחקנית הראשי לטלנובלה "מה שהחיים גנבו ממני" לצד סבסטיאן רולי ולואיס רוברטו גוסמן. הטלנובלה היא גרסה מחודשת לטלנובלה של ארנסטו אלונסו, "חתונה של שנאה", אשר הופקה במקור בשנת 1983.

בשנת 2016 שיחקה בטלנובלה "אנה כפול שלוש", שבה היא משחקת דמות כפולה כולל האנטגוניסטית.

בשנת 2018 החלה לשחק לצדו של מישל בראון בטלנובלה "לאהוב עד מוות" בתור לוסיה בורגס.

בשנת 2020 גילמה את הדמות הראשית 'לוסיה קנטו' בטלנובלה "אימפריית השקרים". 

בשנת 2021 החלה לגלם את הדמות הראשית בטלנובלה "*Vencer el pasado*" בדמותה של רנטה סאנצ'ז וידאל.

בשנת 2023 גילמה את הדמות הראשית בטלנובלה "El amor invencible" בתור מורנה ראמוס / לאונה בראבו.

בשנת 2024 שיחקה לצד סבסטיאן רולי בסדרת הדרמה "El extraño retorno de Diana Salazar" בשירות הסטרימינג "Vix" (אנ'), אשר מבוססת על טלנובלה באותו שם משנת 1988. 

## חיים אישיים
בשנת 2010 יצאה תקופה קצרה עם השחקן האמריקאי דרו רוי. 

בשנים 2011–2014 יצאה בויר עם מפיק הקולנוע והטלוויזיה חוסה אלברטו קסטרו (אנ') המבוגר ממנה בכ-25 שנים. 

בשנת 2014 החלה בויר זוגיות עם השחקן סבסטיאן רולי ששיחק לצידה בארבע טלנובלות.

## פילמוגרפיה
### קולנוע

### טלוויזיה

## קישורים חיצוניים

קטגוריה:שחקניות קולנוע וטלוויזיה מקסיקניות
קטגוריה:שחקניות תיאטרון מקסיקניות
קטגוריה:דוגמניות מקסיקניות
קטגוריה:מקסיקנים ממוצא צרפתי
קטגוריה:ילידות 1988
קטגוריה:מקסיקנים שנולדו ב-1988
פרסי נולי

**פרסי נולי **(באנגלית: **The Nolly Awards**) בעבר **פרסי הקולנוע של נוליווד** (באנגלית: **Nollywood Movies Awards**) הם סדרת פרסים המוענקים בטקס שנתי בניגריה, על ידי ערוץ הטלוויזיה הבריטי "Nollywood Movies". הפרסים מוענקים בהכרה בהישגים בתעשיית הקולנוע הניגרית (נוליווד). טקס הפרסים הראשון התקיים ב-2 ביוני 2012, במרכז האזרחי בלאגוס. השם המקורי שונה ב-2016, אך בו בזמן חלה השעיה בהענקת הפרסים, ונכון ל-2018, לא דווח מתי יתחדשו.

## טקסים
* פרסי הקולנוע של נוליווד 2012
* פרסי הקולנוע של נוליווד 2013
* פרסי הקולנוע של נוליווד 2014

## קטגוריות
קטגוריות הפרסים כוללות:
* הסרט הטוב ביותר
* השחקנית הטובה ביותר בתפקיד ראשי
* השחקן הטוב ביותר בתפקיד ראשי
* השחקנית הטובה ביותר בתפקיד משנה
* השחקן הטוב ביותר בתפקיד משנה
* הסרט הטוב ביותר מהתפוצה האפריקאית
* הסרט הטוב ביותר בשפה ניגרית ילידית
* השחקן הראשי הטוב ביותר בשפה ילידית
* השחקנית הראשית הטוב ביותר בשפה ילידית
* העריכה הטובה ביותר
* עיצוב הסאונד הטוב ביותר
* התסריט המקורי הטוב ביותר
* הצילום הטוב ביותר
* הבמאי הטוב ביותר
* האיפור הטוב ביותר
* עיצוב התלבושות הטוב ביותר
* עיצוב התפאורה הטוב ביותר
* הפסקול הטוב ביותר
* הכוכב העולה הטוב ביותר
* הכוכבת העולה הטובה ביותר
* השחקן הילד הטוב ביותר
* סהרט הקצר הטוב ביותר

### פרסי הוקרה מיוחדים
* פרס גודלאק ג'ונתן למפעל חיים
* פרס הקהל לשחקן הטוב ביותר
* פרס הקהל לשחקנית הטובה ביותר
* הסרט המצליח ביותר בקופות (ניגריה)
* פרס פטרון התעשייה

## קישורים חיצוניים
* 

## הערות שוליים

נולי
קטגוריה:פרסי הקולנוע של נוליווד
ארטגה GT

**ארטגה GT** (בגרמנית: **Artega GT**) היא מכונית על בתצורת מכונית ספורט גראן טוריסמו, מתוצרת יצרנית הרכב הגרמנית ארטגה  אשר יוצרה בין השנים 2009–2012.

במקור, תוכנן לייצר עד 500 יחידות בשנה אולם אחרי 153 מכונית הייצור הופסק ובשנת 2013 החברה פשטה רגל.

## מאפיינים
* גוף דגם הארטגה GT בנוי מסיב פחמן מחוזק בפוליאוריתן.
* 2 מושבים.
* 2 דלתות.
* מנוע מרכזי.
* מנוע הנעה אחורית.
* מכל דלק - 68 ליטר.
* תאוצה 0–100 קמ"ש היא 4.8 שניות.
* מחיר היחידה - 75,000 לירות שטרלינג.

## תמונות

קובץ:Artega GT - Flickr - exfordy.jpg | "ארטגה GT"
קובץ:Artega GT 03 Seite xs.jpg | "ארטגה GT"
קובץ:Artega GT (8159691305).jpg | "ארטגה GT"
קובץ:Artega GT.jpg  | "ארטגה GT"
קובץ:Artega GT rear.jpg | "ארטגה GT"
קובץ:Artega GT (8159691261).jpg | "ארטגה GT"
קובץ:Artega GT en el Salón de Frankfurt 2011 - 003.jpg | "ארטגה GT"
קובץ:Artega GT en el Salón de Frankfurt 2011 - 001.jpg | "ארטגה GT"
קובץ:Artega GT en el Salón de Frankfurt 2011 - 004.jpg | "ארטגה GT"

## קישורים חיצוניים

* 
* 
* 

## הערות שוליים

קטגוריה:מכוניות על
קטגוריה:מכוניות ספורט
קטגוריה:מכוניות מנוע מרכזי
קטגוריה:מכוניות עשויות סיבי פחמן
קטגוריה:דגמי מכוניות שהושקו ב-2009
קטגוריה:כלי רכב גרמניים
קופה אמריקה 1956

**[[קופה אמריקה|אליפות אמריקה הדרומית]] [[1956]]** (**1956 Campeonato Sudamericano**) היא המהדורה ה-24 של אליפות אמריקה הדרומית בכדורגל. הטורניר נערך באורוגוואי בין ה-21 בינואר ל-15 בפברואר 1956, ואורגן על ידי התאחדות הכדורגל הדרום אמריקאית (CONMEBOL). בטורניר הגמר השתתפו שש נבחרות החברות בהתאחדות.

הטורניר שוחק במתכונת של בית גמר, והשתתפו בו שש נבחרות שהתמודדו ביניהן בסיבוב אחד בן חמישה מחזורים. ,  ו בחרו שלא להשתתף בטורניר.

 המארחת זכתה בטורניר בפעם התשיעית בתולדותיה. היא ניצחה בארבעה מתוך חמשת משחקיה בטורניר, אותו סיימה ללא הפסד.

## בית הגמר
שמאל|ממוזער|300px|אצטדיון סנטנאריו במונטווידאו
בשלב זה, נפגשו הנבחרות אחת עם השנייה פעם אחת. תואר אלופת אמריקה הדרומית הוענק לנבחרת שסיימה במקום הראשון בבית בתום חמישה מחזורים.

עבור כל ניצחון זוכה הנבחרת בשתי נקודות, ועבור כל תוצאת תיקו זוכה הנבחרת בנקודה אחת. במקרה של שוויון בנקודות, תדורג גבוה יותר: 
* הנבחרת בעלת פער השערים הטוב יותר
* הנבחרת בעלת מספר שערי הזכות הגבוה יותר
* הנבחרת המנצחת במשחק בין השתיים
* הנבחרת שתנצח בהגרלה שתיערך ביניהן

כל משחקי הגמר של הטורניר נערכו באצטדיון סנטנאריו שבמונטווידאו. תכולתו המקסימלית בעת הטורניר עמדה על כ-65,000 מקומות.

### טבלה סופית

### תוצאות הטורניר

----

----

----

----

----

----

----

----

----

----

----

----

----

----

## מלך השערים
בטורניר נכבשו 38 שערים על ידי 26 כובשים שונים. לאורך הטורניר לא נכבשו שערים עצמיים.

;ארבעה שערים
*  אנריקה הורמסבאל

;שלושה שערים
*  גיז'רמו אסקלאדה
*  אוסקר מיגס

## קישורים חיצוניים

* קופה אמריקה 1956 ב-rsssf

קטגוריה:קופה אמריקה
קטגוריה:תחרויות כדורגל ב-1956
קטגוריה:מונטווידאו: תחרויות כדורגל
שנות ה-20 של המאה ה-15

**שנות ה-20 של המאה ה-15** היו העשור השלישי של המאה ה-15, החלו ב-1 בינואר 1420 והסתיימו ב-31 בדצמבר 1429.

## אירועים בולטים בעולם

### מלחמה ופוליטיקה
#### מלחמות
* 31 ביולי 1422 – קרב כרבה (מלחמת מאה השנים) - האנגלים מביסים את הצרפתים
* 17 באוגוסט 1424 – מלחמת מאה השנים - קרב וורניה - ניצחון חשוב של האנגלים על הצרפתים
* 1424 – כוחות האימפריה העות'מאנית כובשים את סמירנה (איזמיר של ימינו)
* יוני 1424 – קרב ל'אקווילה - ממלכת נאפולי מביסה את כוחותיו של אלפונסו החמישי, מלך אראגון
* 6 במרץ 1426 – קרב סינט ג'יימס, בעקבותיו הצרפתים מכירים בשלטון העצמי האנגלי.
* 16 ביוני 1426 – קרב אוסטי נד-לאבם בבוהמיה, ניצחון מוחץ להוסיטים, בהגנתם מפני מסע הצלב הרביעי נגדם.
* 7 ביולי 1426 – בקרב כירכיטיה הממלוכים כבשו את קפריסין והגלו את המלך ינוס למצרים עד שנפדה כעבור עשרה חודשים
* 29 באפריל 1429 – ז'אן ד'ארק בת ה־17 מובילה כוח צרפתי לשחרור אורליאן מהמצור האנגלי
* 30 באפריל 1429 – ז'אן ד'ארק נכנסת לאורליאן
* 9 במאי 1429 – ז'אן ד'ארק מביסה את הכוחות האנגלים שצרו על אורליאן
* 18 ביוני 1429 – מלחמת מאה השנים: בקרב פאטאי מנצחים לראשונה הכוחות הצרפתים, תחת הנהגתה של ז'אן ד'ארק, את הכוחות האנגלים

#### סכסוכים לאומיים ואזוריים
#### אירועים פוליטיים משמעותיים
* 1 במרץ 1420 – האפיפיור מרטינוס החמישי קורא באיגרת למסע צלב נגד התנועה ההוסיטית ומתחיל בכך את המלחמות ההוסיטיות
* 21 במאי 1420 – הסכם טרואה בין צרפת לבין אנגליה. הצרפתים מכירים בשליטה האנגלית ברוב שטחי צרפת
* 25 במאי 1420 – אנריקה הספן, ממונה על מסדר הישו
* 31 באוגוסט 1422 – הנרי השישי מלך אנגליה הוכתר כמלך
* 1424 – יהודי קלן מגורשים מן העיר
* 1428 – גזירת הים - האפיפיור מרטינוס החמישי גוזר איסור על רבי חובלים להוביל בספינותיהם יהודים לארץ ישראל
* 17 ביולי 1429 – שארל השביעי, מלך צרפת מוכתר כמלך בריימס

#### קולוניאליזם ואימפריאליזם
## כלכלה

* 1421: המקרה המתועד המוקדם ביותר של רישום פטנט, בפירנצה. הפטנט מקנה למהנדס מקומי מונופול של 3 שנים בייצור דגם מסוים של דוברה.
* עשור זה הוא חלק מתקופה רחבה יותר בה הגילדות מתפקדות כמוסד כלכלי משמעותי בחלקים מסוימים של אירופה. בשנת 1429 נוסדת גילדת צורפי הזהב של קופנהגן.

## התנקשויות, חיסולים, וניסיונות התנקשות

## אסונות

## מדע וטכנולוגיה

### חקר העולם
## תרבות פופולרית

### אדריכלות
* 1420 - הושלמה בניית העיר האסורה בבייג'ינג.
* 1426 – בניית מבצר קסטלו אורסיני-אודסקלצ'י בעיירה ברצ'יאנו הסמוכה לרומא.

### אופנה
באצולה באירופה הלבוש האופנתי לנשים מתאפיין בשמלות ארוכות, בדרך כלל עם שרוולים, שנלבשו מעל חצאית או תחתון, ושכבה נוספת שהפרידה בין השמלות לעור.

בקרב גברים בעלי מעמד המשיכה האופנה מהעשורים הקודמים שהתמקדה בעיקר בחולצה, ז'קט דאבלט  וסוג של צמודונים בשם הוס , מעל לבגדים תחתונים ארוכים.

## אישים בולטים

### מנהיגי עולם בולטים
## קישורים חיצוניים

## הערות שוליים

*
קטגוריה:המאה ה-15
פרסי הקולנוע של נוליווד 2012

המהדורה הראשונה של פרסי הקולנוע של נוליווד התקיימה במרכז האזרחי בלאגוס, ניגריה, ב-2 ביוני 2012, כדי להכיר במצוינות מקצועית בנוליווד. הסרטים *Tango with Me* ו-*Mirror Boy* זכו במספר הפרסים הגדול ביותר. ג'נביב נאג'י ורמזי נואה זכו בפרסי הקהל לשחקנית ולשחקן הטובים ביותר.

## הזוכים
### פרסים
הזוכים מסומנים **מבכתב מודגש**, יתר הרשימה אלה המועמדים לפרס.

## הערות שוליים

קטגוריה:פרסי הקולנוע של נוליווד
צ'יאסמודונטיים

**צ'יאסמודונטיים** (שם מדעי: Chiasmodontidae) הם משפחת דגים מסדרת הדקראים החיים בעומקים בכל האוקיינוסים. הם קרוביהם הרחוקים של הדרקוניים ושל האצטגנוניים בקבוצה דמויי-אצטגנון. עם זאת כמה חוקרים רואים אותם כקרובים של הקולייסיים.

אורך דגים אלה 3-26 סנטימטרים הם בעלי מבנה גוף מוארך וראש בעל עיניים גדולות ופיות רחבים בעלי שיניים חדות ולוע מתרחבת. המאפיין העיקרי שלהם הוא בטנן המנופחת המכילה קיבה עצומה היכולה לבלוע יצורים הגדולים מהיצור עצמו. בעודם עסוקים בעיכול בטנם נראית שקופה ואפשר לראות את הטרף העובר דרכה. לדגים מעט סנפירים מצוייצים הכוללים סנפירי חזה דקים, זנב בעל 2 אונות וסנפירי גב קצרים. 

כל המינים במשפחה הם טורפים של חסרי חוליות ושל דגים אחרים היכולים לבלוע יצורים הגדולים מהם בהרבה. ב-2007 נמצא פרט מת מהמין Chiasmodon niger באורך 19 ס"מ שבבטנו נתקע פרט של Gempylus serpens (ממשפחת הגמפיליים) שאורכו היה ס"מ, פי 4 וחצי מהטורף שלו.

## מיון
*משפחה **צ'יאסמודונטיים** (Chiasmodontidae)
**סוג *Chiasmodon* - בו 8 מינים
**סוג *Dysalotus *- בו 3 מינים
**סוג *Kali *- בו 7 מינים
**סוג *Pseudoscopelus *- בו 16 מינים

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1883
קטגוריה:טקסונים שתוארו בידי תאודור גיל
קטגוריה:דמויי-אצטגנון
קטגוריה:דגי מצולות
ג'ון סטוסל

**ג'ון פרנק סטוסל** (באנגלית: **John Stossel**; נולד ב-4 במרץ 1947) הוא אישיות תקשורת אמריקאי, סופר, וכן פובליציסט ליברטריאן. סטוסל התפרסם במסגרת תפקידיו העיתונאיים והפרשניים בחדשות ABC והערוץ העסקי של רשת פוקס.
## חייו
סטוסל, יליד אילינוי ובן לשני הורים יהודים ממוצא גרמני שהתנצרו, החל את הקריירה העיתונאית שלו בתחנות שידור מקומיות בפורטלנד, אורגון ובניו יורק. הוא הצטרף ל-ABC בשנת 1984 ככתב שטח של תוכנית המגזין הפופולרית 20/20 וכתב צרכנות של בוקר טוב אמריקה. בשנת 2009 עזב את ABC לטובת הערוץ העסקי של פוקס, שם הנחה תוכנית הנושאת את שמו עד סוף שנת 2016.

סטוסל זכה לשבחים רבים על פועלו העיתונאי בתחומי הצרכנות, לרבות 19 פרסי אמי ו-5 פרסים מטעם מועדון העיתונות הלאומי של ארצות הברית. הוא חיבר ארבעה ספרים המשקפים את עמדותיו הפוליטיות ומפרטים כיצד עבודתו כעיתונאי השפיעה עליהן.

## קישורים חיצוניים

* 

* 

קטגוריה:עיתונאים אמריקאים
קטגוריה:סופרים אמריקאים
קטגוריה:בוגרי אוניברסיטת פרינסטון
קטגוריה:אמריקאים שנולדו ב-1947
פרסי הקולנוע של נוליווד 2013

טקס פרסי הקולנוע של נוליווד לשנת 2013 נערכו במרכז האזרחי בלאגוס, ב-12 באוקטובר 2013

## זוכים
הזוכים בפרס **בכתב מודגש**, היתר הם המועמדים.

## הערות שוליים

קטגוריה:פרסי הקולנוע של נוליווד
נוטוטיניים

ממוזער|Trematomus eulepidotus
**נוטוטיניים** (שם מדעי: Nototheniidae) היא משפחה של דגי גרם מסדרת הדקראים מתת-סדרת דגים אנטארקטיים. חלקם מכונים בשם הלא-טקסונומי בס או "קוב" (שם הקשור לבני משפחת השיבוטיים).

## מאפיינים
דגים אלה חיים רק במי האוקיינוס הדרומי שלחופי אנטארקטיקה הקפואה וכן לחופיה הדרומיים של ניו זילנד ואיים בקרבת דרום אוסטרליה. דגים אלה יכולים להגיע עד לאורך 1.5 מטר ולשקול מעל 130 ק"ג אצל המין דיסוסטיצ'וס מאוסוני. כמו רוב בני קבוצתם הם בעלי חלבון נוגד קיפאון בדמם. הם בעלי שומן רב ועצמות צפופות ודחוסות, דבר שגם מבודד אותם וגם מקל עליהם לצוף או לצלול כרצונם, מאחר שאין להם שלפוחית אוויר. הם בעלי לסתות גדולות עם שיניים חדות ובמראם מזכירים דקריים בהירים ולעיתים אף שקופים.

דגים אלה יכולים לצלול לעומק, בו הם משחרים אחר דגים אחרים ויצורים החיים במימי אנטארקטיקה. בתורם הם נטרפים בידי לווייתנאים, פינגוויניים, אריות ים וכלבי ים. מכיוון שהם הדגים העיקריים המצויים בסביבות אנטארקטיקה, מהווים הנוטוטיניים מקור מרכזי לדיג מסחרי, דבר הפוגע בחלקם.

## מיון
*משפחה **נוטוטיניים** (Nototheniidae)
**סוג ומין יחיד* Aethotaxis mitopteryx*
**סוג *Cryothenia*
**סוג דיסוסטיצ'וס (*Dissostichus*)
**סוג *Gobionotothen*
**סוג *Gvozdarus*
**סוג *Lepidonotothen*
**סוג *Notothenia*
**סוג *Nototheniops*
**סוג *Pagothenia*
**סוג *Paranotothenia*
**סוג *Patagonotothen*
**סוג ומין יחיד *Pleuragramma antarcticum*
**סוג *Trematomus*

## קישורים חיצוניים

*
קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1861
קטגוריה:טקסונים שתוארו בידי תאודור גיל
אמביוטוציים

ממוזער|Amphistichus rhodoterus
**אמביוטוציים** (שם מדעי: Embiotocidae) היא משפחה של דגים ימיים מסדרת הדקראים. הם חיים רק בצפון האוקיינוס השקט שלחופי אמריקה (רק לעיתים נדירות הם נצפים מדרום לבאחה קליפורניה) אך כמה מינים חיים גם לחופי רוסיה, סין או יפן.
## מאפיינים
מינים אלה הם קרובי משפחתם של האמנוניים והם מגיעים עד לאורך 47 ס"מ. כל המינים במשפחה יולדים צאצאים חיים. הם בעלי סנפירים קרניים, שפתיים גדולות וסנפירי חזה קטנים. רבים מהם צבעוניים או מפוספסים והם מבלים את מרבית חייהם בין צמחי המים או הקלפ של הימים הממוזגים.

## סוגים
* *Amphistichus*
* *Brachyistius*
*סוג ומין יחיד *Cymatogaster aggregata*
* *Ditrema*
* *Embiotoca*
* *Hyperprosopon*
*סוג ומין יחיד *Hypsurus caryi*
*סוג ומין יחיד *Hysterocarpus traskii*
* *Micrometrus*
*סוג ומין יחיד *Neoditrema ransonnetii*
* *Phanerodon*
* *Rhacochilus*
*סוג ומין יחיד *Zalembius rosaceus*

## קישורים חיצוניים

* 

קטגוריה:בעלי חיים שתוארו ב-1853
קטגוריה:דמויי-שפתן
קטגוריה:טקסונים שתוארו בידי לואי אגאסי
אודקיים

**אודקיים** (שם מדעי: Odacidae) היא משפחה קטנה של דגי גרם ימיים מסדרת הדקראים. במשפחה  שישה סוגים הכוללים 12 מינים. הם חיים במימי האוקיינוס השקט לחופי ניו זילנד ודרום אוסטרליה.
## מאפיינים
דגים אלה הם קרוביהם של השפתוניים ושל התוכינוניים, החיים בימים טרופיים וכמה חוקרי משייכים אותם לשפתוניים. הם בעלי גוף מעוגל עם סנפירים בולטים וצבעוניים ובעלי שפתיים קרניות המזכירות את מקור התוכינון. הם מרחפים במים הרדודים בסמוך לסלעים או לאצות כמו קלפ בעודם מחפשים מזון במים, בעיקר אצות וחסרי חוליות ימיים. הם ניזונים גם מעלי קלפ, שדגים אחרים אינם יכולים לעכל. הם מגיעים עד לאורך 40 ס"מ.

## סוגים
*סוג ומין יחיד *Haletta semifasciata*
*סוג ומין יחיד *Heteroscarus acroptilus*
*סוג ומין יחיד *Neoodax balteatus*
* *Odax* - בו שני מינים
*סוג ומין יחיד *Olisthops cyanomelas*
* *Siphonognathus* - בו שישה מינים

## קישורים חיצוניים

קטגוריה:בעלי חיים שתוארו ב-1861
קטגוריה:טקסונים שתוארו בידי אלברט גינטר
קטגוריה:דמויי-שפתן
טטררוגיים

ממוזער|Centropogon australis
**טטררוגיים** (שם מדעי: Tetrarogidae) הם משפחת דגי גרם מסדרת העקרבנונאים החיים במי האוקיינוס ההודי ומזרח האוקיינוס השקט בעומקים רדודים של עד 300 מ'. דגים אלה קרובים לכרבולניים וכמה חוקרים מאחדים את שתי המשפחות. חוקרים אחרים הציבו אותם בתוך משפחת האבנוניים המכילה מינים ארסיים מאוד.

דגים אלה הם קטנים ומוסווים והם בעלי סנפיר גבי דמוי-כרבולת מעל ראשם בדומה לכרבולניים. הם ארסיים מאוד ועלולים להרוג אדם הנדקר מסנפיריהם. אורכם 3-25 סנטימטרים בלבד והם בעלי סנפירי חזה וזנב שטוחים העוזרים להם לשכב על קרקעית הים, בדרך כלל במאורות סלע או אלמוגים.

דגים אלה הם טורפים של דגים קטנים יותר וסרטנים והם ציידים ממארב הממתינים לטרף שישחה מעליהם ואז פוערים את לסתותיהם ובולעים אותו. הארס שבסנפירי גביהם מכוון בעיקר עבור טורפים.

## סוגים
* Ablabys
* Centropogon
*סוג ומין יחיד Coccotropsis gymnoderma
* Cottapistus
*סוג ומין יחיד Glyptauchen panduratus
*סוג ומין יחיד Gymnapistes marmoratus
* Liocranium
* Neocentropogon
*סוג ומין יחיד Neovespicula depressifrons
*סוג ומין יחיד Notesthes robusta
* Ocosia
* Paracentropogon
*סוג ומין יחיד Pseudovespicula dracaena
*סוג ומין יחיד Richardsonichthys leucogaster
* Snyderina
* Tetraroge
* Vespicula

## קישורים חיצוניים

קטגוריה:בעלי חיים שתוארו ב-1949
קטגוריה:טקסונים שתוארו בידי ג'יימס לאונרד בריארלי סמית'
קטגוריה:עקרבנונאים
קטגוריה:דגים ארסיים
רעידת האדמה בהאיטי (2018)

ממוזער|260px|
**רעידת האדמה בהאיטי** היא רעידת אדמה שאירעה ב-6 באוקטובר 2018, מעט אחרי השעה 7 בערב לפי השעון המקומי. עוצמת הרעש, שמוקדו כ-19 ק"מ צפונית מערבית לפור-דה-פה  האיטי בעומק משוער של כ-12 ק"מ, הייתה 5.9 בסולם מגניטודה לפי מומנט.

## נזקי רעידת האדמה
ברעידת האדמה נהרגו 17 אנשים, תשעה בפור-דה-פה, שבעה בגרוס-מורן ואחד בסן-לואי-דו-נורד, 427 בני אדם נפצעו.

במקומות רבים בצפון האיטי קרסו בניינים, וכן ניזוקו מבנים רבים, ביניהם בית חולים ובית ספר ברובע גרוס-מורן, תחנת המשטרה בפור-דה-פה וכנסייה בפלזאנס. על פי הערכה ראשונית של הממשלה, נהרסו 353 מבנים ו-7,430 נפגעו.

אלפי אנשים העבירו את הלילות מחוץ לבתים מחשש מפני רעידות אדמה עוקבות.

רעידות היו גם בעיר הבירה פורט או פרינס ובחלקים של הרפובליקה הדומיניקנית השכנה גם בקובה הורגשה הרעידה.

כ-20 שעות לאחר הרעש, היה זעזוע משני בעוצמה 5.2.

נשיא האיטי, ז'ובנל מואיז, הודיע כי ישלח את המשטרה והצבא לאזור הפגוע.

## עזרה בינלאומית
מזכ"ל האו"ם, אנטוניו גוטרש, הציע את תמיכת האו"ם.

האיטי
2018
קטגוריה:2018 באמריקה הצפונית
מקבל טאפש

**מַקְבֶּל טָאפֶשׁ** (בערבית: **مقبل طافش**; נולד ב-6 באפריל 1960) הוא איש שירות בתי הסוהר בדימוס, ששימש מפקד מחוז צפון בשירות בתי הסוהר בדרגת גונדר, וקודם לכן כיהן כמפקד מחוז מרכז בשירות.

## ביוגרפיה
טאפש נולד וגדל בכפר הדרוזי בית ג'ן שבגליל והתחנך בתיכון כפר ירכא.

שירת בצה"ל בגדוד 299 והשתתף במלחמת לבנון הראשונה, בגדוד 906.

בשנת 1983 התגייס לשב"ס והחל לעבוד כסוהר ביטחון בבית הסוהר דמון. בהמשך יצא לקורס קצינים ייעודי, ובסיומו שימש מפקד משמרת ומנהל אגף. בשנת 1989 שובץ כקצין ביטחון וקצין מודיעין בבית המעצר קישון. בהמשך מונה לקצין ביטחון בכלא כרמל, וכעבור שנה וחצי מונה לקצין ביטחון בבית הסוהר דמון.

בשנת 1994 מונה למפקד בימ"ר קישון בתקן רב-כלאי. בשנת 1996 מונה לסגן כלא אשמורת. בשנת 1998 מונה למפקד כלא אשמורת והועלה לדרגת סגן גונדר.

בשנת 2000 מונה למפקד כלא השרון, שבזמנו כלל בתוכו אסירים פליליים, כלא הקטינים "אופק", ואסירות ביטחוניות. בשנת 2004 מונה למפקד בית המעצר הדרים, והתמודד בהצלחה עם שביתת הרעב ההמונית של האסירים הביטחוניים.

בשנת 2005 כיהן כסגן מפקד גוש צפון. בתקופה זו ביצע בהצלחה את קליטת בתי המעצר ממשטרת ישראל בצפון הארץ - קישון, גליל ועמקים. בהמשך הועלה לדרגת תת-גונדר ומונה לסגן מפקד מחוז צפון.
[255px|ממוזער|ביקור נשיא המדינה במחוז צפון ב-28 בספטמבר 2017. מימין: הנציבה [עפרה קלינגר, הנשיא רובי ריבלין, מפקד המחוז גונדר טאפש, והשר לביטחון פנים גלעד ארדן.]]
במהלך מלחמת לבנון השנייה יזם התנדבות של סגל ואסירים לסייע ליישובים המותקפים, בשיפוץ מקלטים ובמתן תמיכה נפשית על ידי הסגל הטיפולי. 

בשנת 2007 מונה לסגן מפקד מחוז דרום. ליווה את פתיחת כלא סהרונים ובית סוהר אלה, שהיה אמור להיות כלא מופרט. היה אחראי על קליטת בתי מעצר ממשטרת ישראל - בתי מעצר נגב, לכיש, ירושלים ואילת. כמו כן מילא בהצלחה את משימת הרה-ארגון: הפיכת ארבעת גושי השליטה לשלושה מחוזות, על פי הנחיית נציב שב"ס רב-גונדר בני קניאק, תוך התמקדות על מיסוד המבנה הארגוני ברמת מפקדת המחוזות ובתי הסוהר.

### שירותו כמפקד מחוז
בשנת 2011 מונה למפקד מחוז מרכז והועלה לדרגת גונדר. עם כניסתו לתפקיד קיבל אחריות על שני מתקנים נוספים, כלא עופר ובית המעצר ירושלים, ובסך הכל נשא באחריות על 14 מתקני כליאה. במהלך הקדנציה שלו כמפקד מחוז התמודד עם שני אירועים מורכבים ומכוננים – אירוע הירי של סמואל שיינביין בבית הסוהר רימונים, בגינו שקל לפרוש מהשירות. אירוע נוסף הוא בריחת האסיר ירון סנקר מבית החולים, בגינו קיבל ראיון אזהרה.

בשנת 2016 מונה למפקד מחוז צפון, שהוא המחוז המוביל בפעילות שיקומית לאסירים. בתקופתו נפתחו מסגרות טיפול ושיקום נוספות בכל יחידות המחוז, תוך הקפדה על ביטחון המתקנים והתנהלות נחושה אל מול האסירים הביטחוניים. ביולי 2019 סיים את שירותו בשב"ס ופרש לגמלאות לאחר 36 שנות שירות.

### חיים אישיים
בעל תואר ראשון ותואר שני במנהל עסקים. הוא בוגר קורס לפיקוד ומטה, קורס בכירים במשטרת ישראל, וקורס דירקטורים.

טאפש נשוי ואב לחמישה. מתגורר בבית ג'ן.

## קישורים חיצוניים

* 

## הערות שוליים

קטגוריה:גונדרים בשירות בתי הסוהר
קטגוריה:בית ג'ן: אישים
קטגוריה:ישראלים שנולדו ב-1960
רייצ'ל מוואנזה

**רייצ'ל מוואנזה** (באנגלית: **Rachel Mwanza**, נולדה בשנת 1997) היא שחקנית קונגולזית. דמותה הידועה ביותר היא קומונה, מהסרט "מכשפת מלחמה"  שיצא בשנת 2012. לפני שהשתתפה בסרט, היא הייתה חסר בית וגרה ברחובות העיר קינשאסה.

## חיים מוקדמים
רייצ'ל מוואנזה נולדה בשנת 1997 בעיר מבוג'י-מאיי שנמצאת ברפובליקה הדמוקרטית של קונגו. היא האחות השלישית מבין ששת אחיה, והיא בילתה את רוב ילדותה במחוז קאסאיי . עקב בעיה כלכלית, אביה שלח את אמה ואחיה לקינשאסה כשהייתה בת שמונה, והבטיח לחזור אליהם מאוחר יותר. בקינשאסה, הילדים כבר לא למדו בבית ספר. מוואנזה הואשמה בכישוף על ידי נביא שקר, שהאשים אותה בדברים הרעים שקראו למשפחתה, בנוסף הוא אמר שהיא צריכה לעבור גירוש שדים. בסופו של דבר, נזרקה מוואנזה לרחוב.

מוואנזה בילתה כמה שנים ברחוב עד שהשתתפה בסרט "מכשפת מלחמה". לאחר מכן, היא עברה למונטריאול, שם היא למדה בבית ספר "אקול לוסיין-פאגה" (École Lucien-Pagé) וחייה עם משפחתו של אן מארי גלינאס, מפיק הסרט "מכשפת מלחמה".

## קריירת משחק
מוואנזה לוהקה לסרט "מכשפת מלחמה" לאחר שהבמאי קים נגוין  והמפיקים פייר אבן  ומארי-קלוד פולן ראו אותה בסרט דוקומנטרי על ילדי הרחוב של קינשאסה. עקב חוסר החינוך שלה, היא לא ידעה איך לקרוא ולכתוב שהיא השתתפה בסרט. בזכות ההשתתפות שלה בסרט, היא הרוויחה כסף ללימודים ולמגורים. בפברואר 2013, היא השתתפה באוסקר, עבור הסרט הטוב ביותר בשפה זרה. במהלך הביקור שלה בארצות הברית היא קודמה בעבודה.

במהלך הקריירה, מוואנזה זכתה במספר פרסים: השחקנית הטובה ביותר מפסטיבל הסרטים הבינלאומי בברלין, פסטיבל הסרטים טרייבקה ומעגל המבקרים בוונקובר .

מאוחר יותר, כתבה מוואנזה ספר בשם "Survivre pour voir ce jour" (בתרגום חופשי לעברית "תשרוד בשביל לראות את היום הזה"), המתאר את ילדותה וחוויותיה בתקווה שזה יעורר השראה לצעירים, ובנוסף יביא תשומת לב ל-20,000 הילדים שחיים הרחובות של קינשאסה.

## לקריאה נוספת
* רייצ'ל מוואנזה, **"Survivre pour voir ce jour" (בתרגום חופשי לעברית "תשרוד בשביל לראות את היום הזה")**, ינואר 2014

## קישורים חיצוניים

## הערות שוליים

קטגוריה:הרפובליקה הדמוקרטית של קונגו: אישים
קטגוריה:שחקניות קולנוע וטלוויזיה
קטגוריה:סופרות
קטגוריה:ילידות 1997
קטגוריה:אישים מהרפובליקה הדמוקרטית של קונגו שנולדו ב-1997
פורטנוי

**פורטנוי** (מרוסית: **портной**) הוא שם משפחה שפירושו "חייט".

קטגוריה:שמות משפחה
קטגוריה:שמות משפחה לפי עיסוק
נמל טילברי

250px|ממוזער|שמאל|פליטים מהולנד מגיעים לנמל טילברי ב-1945
**נמל טילברי** (באנגלית: **Port of Tilbury**) הוא הנמל הימי העיקרי של מטרופולין לונדון רבתי. הנמל ממוקם על גדות נהר התמזה באסקס, 40 קילומטרים ממזרח לגשר לונדון. הנמל מופעל על ידי חברת Forth Ports. הנמל הוא נמל יבוא עיקרי של הממלכה המאוחדת לסחורות במכולות, תבואה בתפזורת, כלי רכב ומוצרי נייר. לשעבר חלק מנמל לונדון ההיסטורי.

## גאוגרפיה
הנמל ממוקם על גדתו הצפונית של נהר התמזה, בנפתול שנוצר במקום בו הנהר עורך עיקול לדרום (*Northfleet Hope*), רוחבו כ-750 מטרים ועומקו כ-10 מטרים. סמוך לנמל ממוקמת העיירה טילברי.

## היסטוריה

נמל לונדון הוקם בשלבים לאורך התמזה מאזור מצודת לונדון ומזרחה, במהלך המאה ה-19 עד שהיה לנמל הגדול בעולם. ב-1882 התיר חוק של הפרלמנט הבריטי להקים נמל מים עמוקים סמוך יותר לשפך נהר התמזה, במורד הזרם מלונדון, באזור טילברי שייקרא רציפי טילברי (Tilbury Docks). הקמת הנמל דרשה ניקוז וכיסוי של 450 אקר של אדמות ביצה בנפתול של טילברי באזור אסקס. כלי השיט הראשון עגן בנמל ב-17 באפריל 1886. מיקומו היה מוצלח והתאים במיוחד לעידן ספינות הקיטור ולפיכך עבר עד מהרה למוביל ולמוצלח בין רציפי נמל לונדון.

הרציפים כללו תא שיט גדול (213 מטרים ארכו ו-24 מטרים רחבו), לחיפוי על תנודות הגאות והשפל ממנו התפצלו שלושה רציפים עיקריים (מזרח, מרכז ומערב) ושני מבדוקים יבשים. ב-1909 נכלל נמל טילברי ברשות נמל לונדון (Port of London Authority ;PLA).

מ-1916 החל הנמל לשרת גם אניות נוסעים והיה נמל קווי השיט היחיד בלונדון (ולפיכך, גם נקודת ההגירה הראשית לעיר, דרכו הגיעו אליה במהלך השנים גם פליטים, בהם ילדי הקינדר-טרנספורט, מהגרים מאוסטרליה ומאיי הקריביים).

בין 1921 ל-1929 נערכו במקום שיפוצים, בהם הרחבת תא השיט לכדי 300 מטרים אורך ו-34 רוחב, חפירת תעלת קישור נוספת לתמזה והקמת מבדוק יבש גדול נוסף. בשנות הארבעים שימש הנמל את הצי הבריטי. בשנות השישים החלו רציפי נמל לונדון שבמעלה הזרם (קרוב יותר למרכז לונדון) להסגר. במקביל פיתחה רשות נמל לונדון את טילברי. בין 1963 ל-1966 הוקמה שלוחה רביעית באורך של כקילומטר וחצי, ב-1967 נפתח מסוף מכולות ענק (Tilbury Container Services Ltd ;TCS, שהחל לפעול רק ב-1970 עקב סכסוכי עבודה) וב-1969 הוקמה ממגורת תבואה גדולה, שהייתה בשעתה הגדולה באירופה וטרמינל הנוסעים נסגר. ב-1978 נחפרה גישה עמוקה לנמל עבור ספינות מכולה גדולות.

בשנת 1981 נסגר נמל לונדון, כאשר החלק היחיד מתוכו שהמשיך לפעול ולהתפתח היה נמל טילברי.

ב-1992 הופרט הנמל ונמכר לחברת Forth Ports. ב-1995 נפתח מחדש טרמינל הנוסעים (The London Cruise Terminal - Tilbury).

ב-2017 הגישה חברת Forth Ports לרשויות התכנון בקשה לאשר את הקמת נמל טילברי2, שעתיד לקום על אתר תחנת הכוח טילברי הנטושה ולהכפיל את תפוסת הנמל הקיים.

## אתר צילום לסרטים
בנמל צולמו סצנות מן הסרטים אינדיאנה ג'ונס ומסע הצלב האחרון, באטמן מתחיל ואלפי.

## קישורים חיצוניים

*
*ההיסטוריה של רציפי טילברי 1886-1981
*מפת הנמל
*פיתוח נמל טילברי2
*נמל הנוסעים
*צים בוחנת פקידת נמל טילבורי כחלופה לפליקסטאו, פורט2פורט, 29 בנובמבר 2009

קטגוריה:אנגליה: תחבורה
קטגוריה:הממלכה המאוחדת: כלכלה
קטגוריה:הממלכה המאוחדת: מסחר
קטגוריה:הממלכה המאוחדת: תחבורה
קטגוריה:נמל לונדון
מפרץ קוריאה המזרחי

**מפרץ קוריאה המזרחי** (בקוריאנית: **동조선만**), הידוע גם בשמו הקוריאני **דונג'וסאון-מאן** (Dongjoseon-man), הוא מפרץ במזרח קוריאה הצפונית, המהווה חלק מים יפן.

המפרץ ממוקם ממזרח למדינה, בין מחוז דרום האמגיונג למחוז קאנגוונדו. בעבר תושבי היישובים הסמוכים למפרץ נהגו לצוד לווייתנים במימיו, בעיקר לווייתנים מצויים.

המפרץ היה ידוע בעבר גם בשמו האנגלי, **מפרץ ברוגטון** (Broughton).

למפרץ יש חשיבות לכלכלה הצפון קוריאנית, מכיוון שלחופי המפרץ ישנם נמלים גדולים, כגון נמל צ'ונגג'ין ונמל קימצ'אק

## ראו גם
* גאוגרפיה של קוריאה הצפונית
* חצי האי הקוריאני
* ים יפן

## הערות שוליים

קטגוריה:ים יפן
קוריאה המזרחי
קטגוריה:קוריאה הצפונית: גאוגרפיה
הרי ראנגנים

**רכס הרי ראנגנים** (בקוריאנית: **낭림산맥**) הוא רכס הרים בקוריאה הצפונית המשתרע מצפון לדרום המדינה. הרכס מהווה מקור לכמה מהנהרות המרכזיים החוצים את קוריאה הצפונית, ביניהם נהר טאדונג אשר ממשיך לכיוון פיונגיאנג ועד לעיר נאמפו, שם נשפך לים הצהוב.

צידו המזרחי של הרכס מתאפיין בפסגות ההרים הגבוהות ביותר, כאשר ככל שמתקדמים לכיוון מערב, כך יורד בממוצע גובה הפסגות.

הפסגה הגבוהה ביותר ברכס היא פסגת ואגאלבונג (Wagalbong), בגובה של 2,260 מטר.

מאחר שרכס ההרים משתרע מכיוון צפון לדרום, הדבר יוצר קושי בהתניידות בין חלקה המזרחי והמערבי של קוריאה הצפונית, עובדה שעודנה בעלת השפעה על הכלכלה, החברה, וחיי היום יום של תושבי האזור.

## שם הרכס

בעוד שבקוריאה הצפונית רכס ההרים מכונה **רכס ראנגנים** (Rangnim), בקוריאה הדרומית הוא מכונה **רכס נאנגנים** (Nangnim). עם זאת, מדובר למעשה באותו השם, כאשר הבדלי ההגיה נובעים מהשוני בניב בין שתי המדינות.

## ראו גם
* גאוגרפיה של קוריאה הצפונית

## קישורים חיצוניים
* 

קטגוריה:קוריאה הצפונית: הרים
לנגור שחור-כפות

[ממוזער|לנגור שחור-כפות על ענף ב[קרלה.]]
**לנגור שחור-כפות** (שם מדעי: *Semnopithecus hypoleucos*) הוא מין של קוף מהסוג לנגור אפור ממשפחת קופים בעלי זנב.
## סיווג
בעבר סווג כתת-מין של לנגור מצוי ולאחר מכן של לנגור המישורים הדרומיים הקרובים אליו. הוא מקורב גם למין לנגור נילגירי. כל אלו מצויים באזורים קרובים מאוד ובעלי הרגלים דומים. כיום הוא משויך למין עצמאי. הקוף אנדמי למישורים של דרום-מערב הודו בין גואה, קרנאטקה וקרלה אך גם בהרי גהט המערביים וכיום הוא מצוי בעיקר בטריטוריות שמורות.
## מאפיינים
הוא מגיע לאורך 52-68 ס"מ בנקבות ו-73-109 ס"מ בזכרים. משקל הנקבות מגיע ל-10.9-12.2 ק"ג ושל הזכרים ל-13.6-15.3 ק"ג. הם בעלי פרווה אפורה בהירה עם בטן כהה מעט וראשים וכפות שחורים. כמו שאר בני הסוג הם בעלי ציצת שיער לראשם.

קוף זה חי בצמרות העצים ביערות הטרופיים של דרום הודו ונע בלהקות קטנות, כמה מטרים מעל הקרקע. אם הוא לא רואה טורפים כמו נמר, פיתון או טיגריס הוא גם יירד לקרקע היער לחפש מזון שנפל. הוא ניזון בעיקר מעלי עצים בתוספת פירות.

## קישורים חיצוניים

## הערות שוליים

קטגוריה:בעלי חיים שתוארו ב-1841
קטגוריה:טקסונים שתוארו בידי אדוארד בליית
קטגוריה:קולובים
קטגוריה:הודו: בעלי חיים אנדמיים
קטגוריה:הודו: יונקים
לנגור מצויץ

**לנגור מצויץ** (שם מדעי: *Semnopithecus priam*) הוא מין לנגור אפור ממשפחת קופים בעלי זנב. הקוף מצוי בטבע ביערות טרופיים ויערות יבשים של דרום-מזרח הודו ושל מזרח סרי לנקה.

אורכו של קוף בוגר מגיע ל-55-80 סנטימטר, אורך הזנב 75-90 ס"מ והמשקל הממוצע 11-20 ק"ג. הקוף בעל פרווה אפורה עם גב חום-בהיר, פנים כהות, ראש המעוטר בציצה ארוכה המזדקרת בצורה אנכית וזנב ארוך ומתפתל. הקופים חיים בחבורות גדולות, בהם זכרים מנהיגים הגדולים מהנקבות.

הקוף הוא אוכל עלים כמעט מובהק, מגוון רק בכמה פירות ופרחים. הפירות האהובים עליו הם הלונגן, פיקוס השדרות וצמחי ה-Drypetes וה-Holoptelea. כמה קופים הצועדים לאורך בריכות יקטפו גם פרחי נלומבו (Nelumbo). בעוד הרבה מהעלים שהוא אוכל מכילים סטריכנין, הקוף ניזון מהגומי של העץ Sterculia urens, הגורם לקוף לשלשל את הצמחייה הרעילה.

קופים אלה יכולים להימצא בקרבת ערים שונות, בהם הם יכולים לאכול פירות כמו פרי-הג'ק או מנגו. ביערות הם אוכלים לצד איילים נקודים העוזרים להם להישמר מטורפים מסוכנים כמו הנמר, הדול מצוי אך בעיקר מהטיגריס. אם האיילים רגועים הקופים יעזו לרדת מהעצים ולאכול פירות שונים שנפלו.

### תת-מינים
הקוף כולל 2 תת-מינים:
* Semnopithecus priam priam - מצוי בהודו
* Semnopithecus priam thersites - מצוי בסרי לנקה

## קישורים חיצוניים

## הערות שוליים

קטגוריה:טקסונים שתוארו בידי אדוארד בליית
קטגוריה:קולובים
קטגוריה:הודו: יונקים
קטגוריה:סרי לנקה: יונקים
קטגוריה:בעלי חיים שתוארו ב-1844
מרכז המחשוב הקוריאני

**מרכז המחשוב הקוריאני** (בקוריאנית: **조선콤퓨터쎈터**; באנגלית: **Korea Computer Center**; ובראשי תיבות: **KCC**) הוא מרכז מחקר בתחום טכנולוגיית המידע בקוריאה הצפונית, המופעל מטעם ממשלת קוריאה הצפונית.
[ממוזער|260x260 פיקסלים|[מערכת הפעלה מבוססת לינוקס הכוכב האדום, שפותחה על ידי המרכז]]
המרכז, אשר נוסד בתאריך 24 באוקטובר 1990, ומופקד על ניהול סיומת האינטרנט של המדינה (.kp), מעסיק למעלה מ-1,000 עובדים.

במרכז המחשוב הקוריאני קיימים 8 מרכזי פיתוח וייצור, וכן 11 מתחמי כריית מידע המחולקים לפי אזורים. המרכז גם מפעיל "מכללה לטכנולוגיית המידע" המסונפת למרכז.

המרכז מוביל פעילות מחקר על בסיס מערכת ההפעלה לינוקס, מה שהוביל בין היתר לפיתוח מערכת ההפעלה מבוססת לינוקס הכוכב האדום, המופצת בתחומי קוריאה הצפונית בלבד. המרכז גם מפעיל את פורטל האינטרנט הרשמי של קוריאה הצפונית, בשם **Naenara**.

בניגוד לחברות דומות ברחבי העולם, מרכז המחשוב הקוריאני מהווה חלק אינטגרלי מהממסד הפוליטי בקוריאה הצפונית. חרף זאת, ובהתאם לרסיסי המידע אודות פעילות המרכז שדלפו מחוץ לקוריאה הצפונית, רמת והיקף הפיתוח הטכנולוגי במרכז מפגרים באופן משמעותי לאחר יתר העולם המערבי.

מרכז המחשוב מחזיק סניפים בסין, גרמניה, סוריה ובאיחוד האמירויות הערביות. אף שפעילות המרכז מתמקדת ברובה המוחלט בפרויקטים מקומיים בקוריאה הצפונית בלבד, החל משנת 2001 המרכז מבצע פרויקטים שונים עבור לקוחות מאירופה, סין, דרום קוריאה, יפן, והמזרח התיכון על מנת להשיג מטבע זר, לרבות פעילויות פשע מקוון.

## מפיתוחי המרכז
* "sam heug" - מנוע חיפוש
*פורטל האינטרנט "Naenara"
* "The Chosun Ryo-Li" - תוכנית לימודים בתחום המזון
* "Hana" - שיטת קלט המותאמת לקוריאנית
* "Koryo", תוכנת תרגום אנגלית-קוריאנית/קוריאנית-אנגלית באמצעות עט אלקטרוני
* "Nunbora" - מערכת זיהוי דיבור בקוריאנית
* הכוכב האדום - מערכת הפעלה מבוססת לינוקס
* "Cyber Friend" - תוכנה לביצוע שיחות וידאו
* "Cyber Star" - מערכת ללימוד מרחוק
* "SilverStar Paduk" - תוכנת מחשב
* "HMS Player" - תוכנת מחשב
* "Samjiyon" - מחשב לוח

## ראו גם
* אינטרנט בקוריאה הצפונית
* כלכלת קוריאה הצפונית
* .kp

## קישורים חיצוניים
* מידע נוסף על מרכז המחשוב הקוריאני
* naenara, פורטל האינטרנט של קוריאה הצפונית
* 
* 

## הערות שוליים

קטגוריה:קוריאה הצפונית: מדע וטכנולוגיה
קטגוריה:חברות צפון קוריאניות
טקס פרסי אוסקר ה-44

**טקס פרסי אוסקר ה-44** (באנגלית: **44th Academy Awards**) להענקת פרסי האוסקר של האקדמיה האמריקאית לקולנוע למיטב סרטי הקולנוע והטלוויזיה של שנת 1971 נערך בדורותי צ'נדלר פביליון שבלוס אנג'לס, קליפורניה, ב-10 באפריל 1972. הנחו את הטקס השחקנים הלן הייז, אלן קינג, סמי דייוויס ג'וניור וג'ק למון.

סרט הפשע "הקשר הצרפתי" זכה בפרס לסרט הטוב ביותר, וכן בפרסי הבמאי הטוב ביותר, התסריט המעובד הטוב ביותר, השחקן הטוב ביותר והעריכה הטובה ביותר. כמו כן בלטו הסרטים "כנר על הגג" (3 פרסים) ו"הצגת הקולנוע האחרונה" (2 פרסים) אשר כל אחד מהם היה מועמד ל-8 פרסים.

סרטו של אפרים קישון "השוטר אזולאי" קיבל מועמדות לפרס הסרט הזר הטוב ביותר, ובכך היה הסרט הישראלי השני אי פעם שמועמד לפרס, אחרי "סאלח שבתי" (1964). כמו כן היה מועמד השחקן הישראלי חיים טופול לפרס השחקן הטוב ביותר, על תפקידו בסרט "כנר על הגג".

במהלך הטקס הוענק פרס אוסקר לשם כבוד לצ'ארלי צ'פלין בשל "השפעתו על הפיכת הקולנוע לכלי האמנותי של מאה זו". בעת הענקת הפרס נעמד כל הקהל באולם ומחא כפיים במשך 12 דקות רצופות.

## זכיות ומועמדויות
[200px|ממוזער|שמאל|[ויליאם פרידקין, הבמאי הטוב ביותר.]]
[200px|ממוזער|שמאל|[ג'ין הקמן, השחקן הטוב ביותר.]]
[200px|ממוזער|שמאל|[ג'יין פונדה, השחקנית הטובה ביותר.]]
[200px|ממוזער|שמאל|[בן ג'ונסון (שחקן)|בן ג'ונסון, שחקן המשנה הטוב ביותר.]]
[200px|ממוזער|שמאל|[קלוריס ליצ'מן, שחקנית המשנה הטובה ביותר.]]

## סרטים עם מספר זכיות ומועמדויות

;סרטים עם מספר מועמדויות:

width="20px"|

;סרטים עם מספר זכיות:

## קישורים חיצוניים
* 
* אתר האינטרנט הרשמי של טקס פרסי האוסקר

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:1972 בארצות הברית
קטגוריה:טקסי פרס אוסקר
קופה אמריקה 1955

**[[קופה אמריקה|אליפות אמריקה הדרומית]] [[1955]]** (**1955 Campeonato Sudamericano**) היא המהדורה ה-23 של אליפות אמריקה הדרומית בכדורגל. הטורניר נערך בצ'ילה בין ה-27 בפברואר ל-30 במרץ 1955, ואורגן על ידי התאחדות הכדורגל הדרום אמריקאית (CONMEBOL). בטורניר הגמר השתתפו שש נבחרות החברות בהתאחדות.

הטורניר שוחק במתכונת של בית גמר, והשתתפו בו שש נבחרות שהתמודדו ביניהן בסיבוב אחד בן חמישה מחזורים. ,  ו בחרו שלא להשתתף בטורניר.

 זכתה בטורניר בפעם העשירית בתולדותיה. היא ניצחה בארבעה מתוך חמשת משחקיה בטורניר, אותו סיימה ללא הפסד. היא הבטיחה את הזכייה לאחר ניצחון במחזור הנעילה על  המארחת בתוצאה 1-0. המשחק נחשב היה למעין גמר הטורניר, שכן שתי הנבחרות הגיעו למחזור הנעילה עם מספר נקודות ופער שערים זהה. מארגני הטורניר מכרו את הכרטיסים למשחק באותו היום, והביקוש הגבוה לכרטיסים גרם למהומה רבה. אלפי אוהדים נמחצו בדרכם לכניסה לאצטדיון, מה שגרם למותם של שישה אוהדים ולפציעתם של כ-500 נוספים.

## בית הגמר
שמאל|ממוזער|300px|האצטדיון הלאומי בסנטיאגו
בשלב זה, נפגשו הנבחרות אחת עם השנייה פעם אחת. תואר אלופת אמריקה הדרומית הוענק לנבחרת שסיימה במקום הראשון בבית בתום חמישה מחזורים.

עבור כל ניצחון זוכה הנבחרת בשתי נקודות, ועבור כל תוצאת תיקו זוכה הנבחרת בנקודה אחת. במקרה של שוויון בנקודות, תדורג גבוה יותר: 
* הנבחרת בעלת פער השערים הטוב יותר
* הנבחרת בעלת מספר שערי הזכות הגבוה יותר
* הנבחרת המנצחת במשחק בין השתיים
* הנבחרת שתנצח בהגרלה שתיערך ביניהן

כל משחקי הגמר של הטורניר נערכו באצטדיון הלאומי שבסנטיאגו. תכולתו המקסימלית בעת הטורניר עמדה על כ-70 אלף מקומות.

### טבלה סופית

### תוצאות הטורניר

----

----

----

----

----

----

----

----

----

----

----

----

----

----

## מלך השערים
;8 שערים
*  רודולפו מיצ'לי

;6 שערים
*  אנריקה הורמסבאל
*  אוסקר גומס סאנצ'ס

;5 שערים
*  מקסימו רולון

## קישורים חיצוניים

* קופה אמריקה 1955 ב-rsssf

## הערות שוליים

קטגוריה:קופה אמריקה
קטגוריה:תחרויות כדורגל ב-1955
קטגוריה:תחרויות כדורגל בצ'ילה
לנגור סגול-פנים

**לנגור סגול-פנים** (שם מדעי: *Semnopithecus hypoleucos*) הוא מין של קוף ממשפחת קופים בעלי זנב החי רק ביערות הגשם של סרי לנקה. הוא נדיר בטבע ומצוי בסכנת הכחדה עקב כריתת היערות בהם חי. 

## מאפיינים
בעבר הלנגור שויך לסוג לוטונג. כיום בעקבות בדיקות DNA משייכים אותו לסוג לנגור אפור. המאפיין הבולט ביותר שלו הוא פניו הצבועות סגול ו"כיפתו" בצבע האפרסק. הוא בעל זקן לחיים וסנטר לבן ופרווה בצבע כהה. במראהו הוא קרוב ביותר למין לנגור נילגירי שעבר יחד איתו מהסוג לוטונג.

הקוף ניזון מעלים ומפירות שונים כדוגמת בננה, מנגו, רמבוטן ופרי הג'ק.

קוף זה הוא שוכן עצים ברובו החי בחבורות קטנות המשוטטות סביב היערות של דרום-מערב סרי לנקה בסמוך לקצוות הערים הגדולות. תהליך הגידול גרר פגיעה ביערות בהם הוא חי וכיום רק 3% מהיערות המקוריים עדיין עומדים. מרבית הקופים חיים בתוך הפארק הלאומי מישורי הורטון. הם מצויים בסכנה מכריתת יער, כבישים לאורך מחייתם, הרעלה וציד בשביל תרופות עממיות.

טורפיהם העיקריים ביער הם נמר סרי לנקי ועיט מלאי שחור, היכולים לקטול בוגרים וצעירים.

## תת-מינים
ללנגור זה ישנם 4 תת-מינים:
* Semnopithecus vetulus vetulus 
* Semnopithecus vetulus nestor
* Semnopithecus vetulus philbricki
* Semnopithecus vetulus monticola

## קישורים חיצוניים

## הערות שוליים

קטגוריה:בעלי חיים שתוארו ב-1777
קטגוריה:טקסונים שתוארו בידי יוהאן כריסטיאן ארקסלבן
קטגוריה:קולובים
קטגוריה:סרי לנקה: מינים אנדמיים
קטגוריה:סרי לנקה: יונקים
קטגוריה:מינים בסכנת הכחדה
קטגוריה:יונקים ביערות הגשם של תת-היבשת ההודית
פרסי הקהל לקולנוע "אפריקה מג'יק" 2013

טקס **פרסי הקהל לקולנוע "אפריקה מג'יק" 2013** (באנגלית: **2013 Africa Magic Viewers Choice Awards**) התקיים ב-9 במרץ 2014, והונחה על ידי איי קיי אוסקיאודווה מתוכנית האח הגדול, ומאחרת התוכנית StarGist,וימבאי מוטינהירי.

## פרסים

## הערות שוליים

קטגוריה:פרסי אפריקה מג'יק